Plateanmeldelse: Ghost
ALBUM: HARDROCK Ghost «Infestissumam» (Universal) Disse mystiske svenskene med skjulte identiteter rendyrker en nesten bisarr kontrast, best synliggjort via sin vokalist Papa Emeritus - på scenen bærer han hodeskallemaske og kardinaldrakt, men stemmen fremstår langt mer pinglete enn det liksom-skumle utseendet. Slik er det med resten av det musikalske uttrykket også. Der Ghost har truffet blinken med sin imagebygging, er deres sløvt marsjerende doom-hardrock hverken original eller oppsiktsvekkende. Det finnes gode atmosfæriske flater på «Infestissumam», men altfor ofte renner de rett ut i likegyldigheten på låter som burde vært arrangert enda bredere, større og spissere. Det finnes intet mer skummelt med denne platen enn hva en påsketur til Svinesund kan tilby. BESTE LÅT: «Jigolo Har Megiddo» STEIN ØSTBØ
Spinkle saker.